Document ID: 32008D0065

KOMISIJAS LĒMUMS
(2008. gada 17. janvāris),
ar ko groza Lēmumu 2007/718/EK par dažiem aizsardzības pasākumiem pret mutes un nagu sērgu Kiprā
(izziņots ar dokumenta numuru K(2008) 29)
(Dokuments attiecas uz EEZ)
(2008/65/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Pēc nesenajiem mutes un nagu sērgas uzliesmojumiem Kiprā tika pieņemts Komisijas 2007. gada 6. novembra Lēmums 2007/718/EK par dažiem aizsardzības pasākumiem pret mutes un nagu sērgu Kiprā (3), lai pastiprinātu mutes un nagu sērgas kontroles pasākumus, ko šī dalībvalsts veikusi saskaņā ar Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (4).
(2)
Komisija ar Lēmumu 2007/718/EK pieņēma noteikumus konkrētu kategoriju gaļas sūtījumiem no noteiktiem apgabaliem, kuri iekļauti minētā lēmuma III pielikumā un kuros vismaz 90 dienas pirms nokaušanas nav reģistrēti mutes un nagu sērgas uzliesmojumi, un kuri atbilst konkrētiem precizētiem nosacījumiem. Pašlaik ir atļauta tikai cūkgaļas nosūtīšana no noteiktiem apgabaliem.
(3)
Ņemot vērā, kā mainījusies dzīvnieku veselības situācija Kiprā, un jo īpaši pašreiz notiekošās uzraudzības labvēlīgos rezultātus, tagad ir iespējams noteikt apgabalus, kas attiecībā uz liellopu gaļu ir jāiekļauj Lēmuma 2007/718/EK III pielikumā.
(4)
Tāpēc attiecīgi ir jāgroza Lēmums 2007/718/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/718/EK III pielikumu aizstāj ar šā lēmuma pielikumu.
2. pants
Pasākumus, kurus dalībvalstis piemēro tirdzniecībai, tās groza tā, lai tie atbilstu šim lēmumam. Dalībvalstis par to nekavējoties informē Komisiju.
3. pants
Šis lēmums ir adresēts dalībvalstīm.
Briselē, 2008. gada 17. janvārī

Labels: 17
0
3
6
18